Det er svært at give en helt nøjagtig tidsangivelse, da unghunde er forskellige og ikke vokser og udvikler sig ens. Der findes en tommelfingerregel for varigheden på gåturen, om at der skal lægges 5 minutter pr. måned 1-2 gange om dagen. Hvis der er tale om en unghund på f.eks. 7 måneder kan den gå tur 35 minutter 1-2 gange dagligt. Det er et fint udgangspunkt at bruge, så længe at man også husker at indregne den tid man i øvrigt bruger på motion af unghunden i bred forstand, hvor man får den til at bevæge sig. Her skal hundetræning eller leg også indregnes som aktiviteter. I øvrigt vil mit råd også være altid at huske at kigge på sin unghund og se om den trives.